การส่งเสริมนโยบายเงินอุดหนุนเพื่อการเลี้ยงดูเด็กแรกเกิดในประเทศไทย

Promoting subsidy policies for raising a newborn child in Thailand

ทิพย์วรรณ ชินไธสง\*, รัฐชาติ ทัศนัย\*\*

Thippawan Chinthaisong\*, Rattachart Thatsanai

หลักสูตรรัฐประศาสนศาสตรบัณฑิต คณะมนุษยศาสตร์และสังคมศาสตร์

มหาวิทยาลัยราชภัฏวไลยอลงกรณ์ ในพระบรมราชูปถัมภ์

Email: Thippawan@vru.ac.th

**บทคัดย่อ**

บทความวิชาการนี้เป็นการนำเสนอการส่งเสริมนโยบายเงินอุดหนุนเพื่อการเลี้ยงดูเด็กแรกเกิดโดยมีวัตถุประสงค์เพื่อจะชะลอภาวะอัตราการเกิดที่น้อยลงของประชากรในประเทศไทย โดยนำแนวคิด ทฤษฎี งานวิจัยที่เกี่ยวข้องตลอดจนความคิดเห็นของผู้เขียนมาประกอบเพื่อเป็นแนวทางในการอธิบายการส่งเสริมนโยบายเงินอุดหนุนเพื่อการเลี้ยงดูเด็กแรกเกิดในประเทศไทยซึ่งประกอบด้วย ผลกระทบจากภาวะอัตราการเกิดของเด็กแรกเกิดที่น้อยลงในประเทศไทย, แนวคิดเกี่ยวกับรัฐสวัสดิการกับนโยบายเงินอุดหนุนเพื่อการเลี้ยงดูเด็กแรกเกิด, การป้องกันและการชะลอไม่ให้อัตราการเกิดของประเทศไทยลดน้อยลง โดยการป้องกันดังกล่าวมีองค์ประกอบที่สำคัญคือ การจัดให้มีนโยบายที่เป็นตัวกระตุ้นให้ประชากรหันมามีบุตรเพิ่มมากขึ้นและภาครัฐเข้ามาส่งเสริมนโยบายประชาสัมพันธ์ให้ประชาชนรับรู้อย่างทั่วถึงและเข้าถึงได้มากขึ้น ซึ่งการส่งเสริมนโยบายดังกล่าว จะเป็นการเพิ่มโอกาสให้ประชาชนหันมามีบุตรเพิ่มมากขึ้นและเป็นการชะลอไม่ให้อัตราการเกิดของเด็กในประเทศไทยลดลงไปกว่าเดิม

**คำสำคัญ** : นโยบายเงินอุดหนุนเพื่อการเลี้ยงดูเด็กแรกเกิด, อัตราการเกิดที่น้อยลง

**ABSTRACT**

 This academic paper is a presentation on the promotion of the subsidy policy for raising a newborn child with the objective of slowing down the birth rate of the population in Thailand by bringing the relevant research theories and opinions of the author are guide to explain. The important issues are as follows, Impact of a lower birth rate in Thailand, The concept of the welfare state and the subsidy policy for raising a newborn child, Prevention and delaying the birth rate in Thailand. The protection has important components which are establishment of policies that motivate the population to have more children and the government to promote the public relations policy to make people more aware and more accessible. Which the said promotion policy will increase the chance for people to have more children and delay the birth rate of children in Thailand lower than before

**Keyword:** Subsidized policy for raising a newborn child, less birth rate

**บทนำ**

ในสังคมโลกปัจจุบัน สถานการณ์ด้านประชากรกำลังเป็นที่ได้รับความสนใจเป็นอย่างมากโดยเฉพาะเรื่องที่เกี่ยวกับโครงสร้างประชากรการเกิดของเด็กแรกเกิดที่กำลังมีการเปลี่ยนแปลงอย่างต่อเนื่อง ซึ่งจากสถานการณ์ของประเทศไทยนั้นเมื่อวิเคราะห์โครงสร้างเด็กแรกเกิดในปัจจุบันจะพบได้ว่า สังคมของประเทศไทยมีอัตราการเกิดของเด็กเกิดใหม่มีจำนวนที่ลดลงเพิ่มขึ้นเรื่อย ๆ จากผลการสำรวจของ สำนักบริหารการทะเบียน กรมการปกครอง (2561) พบว่าประเทศไทยมีจำนวนและสัดส่วนของเด็กเกิดใหม่ลดน้อยลงอย่างรวดเร็วและต่อเนื่อง โดยในปี 2555 มีจำนวนเด็กแรกเกิดอยู่ที่ 818,901 คน ลดลงเรื่อย ๆในปีต่อ ๆจนถึงปี 2561ไปเป็น 666,109 คน ดังตารางที่ 1จากตัวเลขดังกล่าวแสดงให้เห็นว่า อัตราการเกิดของเด็กเกิดใหม่ ตั้งแต่ปี 2555-2561 ลดลงเฉลี่ยปีละ 25,465.33 คน และลดลงเฉลี่ยร้อยละ 3.35% ต่อปี

**ตารางที่1สถิติข้อมูลจำนวนเด็กแรกเกิด**

|  |  |  |  |
| --- | --- | --- | --- |
| **ปี** | **เพศชาย** | **เพศหญิง** | **รวม (หน่วย:คน)** |
| 2555255625572558255925602561 | 412,952403,022399,852378,037362,395362,510343,099 | 396,949379,107376,518358,315341,663340,245323,010 | 818,901782,129776,370736,352704,058702,755666,109 |

 ที่มา: สำนักบริหารการทะเบียน กรมการปกครอง (2561)

 โดยปัจจัยที่ทำให้จำนวนเด็กเกิดใหม่ในประเทศไทยลดน้อยลงอย่างต่อเนื่องนั้น ผู้เขียนคิดว่าส่วนหนึ่งอาจมีสาเหตุมาจากความต้องการวางแผนในครอบครัวให้เอื้อต่อรายได้ที่แท้จริงของตนเองเพิ่มมากขึ้น การเลือกที่จะครองโสดมากขึ้น หรือการชะลอการสมรสออกไปจนกว่าจะมีการศึกษาและมีสถานภาพทางเศรษฐกิจที่ดีขึ้นและคู่สามีภรรยาจำนวนมากไม่ต้องการมีบุตรด้วยเพราะเชื่อว่าการมีบุตรเป็นภาระอันหนักในด้านทางการเงิน อีกทั้งสาเหตุสำคัญที่ทำให้ภาวะเจริญพันธ์ของประเทศไทยลดลงนั้นตามที่ ศาสตราจารย์ ดร.ปราโมทย์ ประสาทกุล และ รองศาสตราจารย์ ดร. ปัทมา ว่าพัฒนวงศ์ (ม.ป.ป.) ได้กล่าวไว้ว่าอาจเป็นเพราะคนรุ่นใหม่ไม่อยากแต่งงาน สตรีไทยมีสถานภาพสูงขึ้น ทำงานนอกบ้านมากขึ้น ทำให้อัตราส่วนของสตรีรุ่นใหม่ที่ไม่แต่งงานเพิ่มสูงขึ้น คู่สมรสที่แต่งงานแล้วในปัจจุบันก็มีความต้องการจำนวนบุตรที่ลดน้อยลง มีการวางแผนครอบครัว ทั้งควบคุมจำนวนบุตรให้ลดน้อยลง และเว้นระยะการมีบุตรเพิ่มมากขึ้น นอกจากนี้ผู้เขียนยังเห็นว่ายังมีหญิงที่อยู่ในภาวะการมีบุตรยากและไม่สามารถตั้งครรภ์ได้ อีกทั้งยังมีความกังวลในเรื่องของผลกระทบจากการมีบุตรที่จะมาเป็นอุปสรรคต่อความอิสระในวิถีชีวิตและความก้าวหน้าในอาชีพการงาน

 ดังนั้นหน่วยงานรัฐจึงมีการเข้ามาส่งเสริมให้หญิงที่มีอายุ 20-34 ปีและมีความพร้อมในการตั้งครรภ์ให้กำเนิดทารกโดยให้สวัสดิการการดูแลหลังคลอดที่ดี ปรับปรุงสิทธิการลาคลอดเพื่อการส่งเสริมการเลี้ยงดูบุตรทั้งนี้ยังมีนโยบายเงินอุดหนุนเพื่อการเลี้ยงดูเด็กแรกเกิด ที่มุ่งช่วยเหลือครอบครัวที่มีฐานะยากจนเป็นหลักเพื่อช่วยแบ่งเบาภาระค่าใช้จ่ายในการเลี้ยงดูบุตรและให้สามารถเลี้ยงดูบุตรให้มีคุณภาพชีวิตที่ดีขึ้นกว่าเดิม ทั้งยังเป็นการกระตุ้นให้ประชากรอยากมีบุตรเพิ่มขึ้นและเป็นการจัดสวัสดิการพื้นฐานและเป็นหลักประกันสิทธิขั้นพื้นฐานให้เด็กแรกเกิดได้รับการเลี้ยงดูที่มีคุณภาพเป็นการลดความเหลื่อมล้ำทางสังคมและเพื่อส่งเสริมให้เด็กแรกเกิดและปฐมวัยมีพัฒนาการเหมาะสมตามวัย ซึ่งเป็นพื้นฐานสำคัญในการพัฒนาอย่างต่อเนื่องในช่วงวัยอื่น ๆ

 นโยบายเงินอุดหนุนเพื่อการเลี้ยงดูเด็กแรกเกิด เป็นนโยบายสำคัญระดับชาติตามแผนบูรณาการการพัฒนาคนตลอดช่วงชีวิต ซึ่งเป็นการสร้างระบบคุ้มครองทางสังคมโดยจัดสวัสดิการเงินอุดหนุนให้กับเด็กแรกเกิดในครัวเรือนยากจน หรือครัวเรือนที่เสี่ยงต่อความยากจน รวมทั้งเป็นการลดความเหลื่อมล้ำทางสังคม เป็นการประกันสิทธิให้เด็กได้รับสิทธิโดยตรง ทั้งด้านการอยู่รอด แล้วยังเป็นการสร้างช่องทางให้เด็กเข้าถึงสิทธิในเรื่องอื่น ๆ ตามมา เป็นมาตรการให้บิดา มารดา นำเด็กเข้าสู่ระบบบริการของรัฐ เพื่อให้เด็กได้รับการดูแลให้มีคุณภาพชีวิตที่ดีขึ้น มีพัฒนาการสมวัย รวมทั้งเป็นการวางหลักประกันให้เด็กได้รับสิทธิด้านการเป็นอยู่รอดที่ดีขึ้น (กรมกิจการเด็กและเยาวชน, 2558)

 บทความวิชาการนี้ผู้เขียนจะเน้นประเด็นด้านการส่งเสริมนโยบายเงินอุดหนุนเพื่อการเลี้ยงดูเด็กแรกเกิดในภาวะอัตราการเกิดที่น้อยลงของประชากรในประเทศไทย โดยผู้เขียนจะนำเสนอแนวคิด ทฤษฎี และงานวิจัยที่เกี่ยวข้องรวมถึงความคิดเห็นของผู้เขียนมาโดยนำเสนอผ่านการวิเคราะห์และสังเคราะห์โดยมีประเด็นสำคัญๆประกอบไปด้วย ผลกระทบจากภาวะอัตราการเกิดของเด็กแรกเกิดที่น้อยลงในประเทศไทย , แนวคิดเกี่ยวกับรัฐสวัสดิการกับนโยบายเงินอุดหนุนเพื่อการเลี้ยงดูเด็กแรกเกิด , การป้องกันและการชะลอไม่ให้อัตราการเกิดของประเทศไทยลดน้อยลง ดังมีรายละเอียดดังนี้

**1.ผลกระทบจากภาวะอัตราการเกิดของเด็กแรกเกิดที่น้อยลงในประเทศไทย**

ประเทศไทยเป็นหนึ่งในอีกหลายประเทศในแถบเอเชียที่กำลังประสบกับการเปลี่ยนแปลงทางด้านประชากรที่มีภาวะอัตราการเกิดและอัตราการตายที่ต่ำ ซึ่งอย่างไรก็ตาม ผู้เขียนเห็นว่าเมื่อประเทศไทยมีภาวะอัตราการเกิดที่ลดลงอย่างรวดเร็วจะยิ่งทำให้สัดส่วนของประชากรวัยเด็กลดลง สัดส่วนของคนวัยทำงานลดลงตามไปด้วย และมีคนสูงอายุที่มากขึ้นนั้นย่อมส่งผลกระทบทำให้เป็นอุปสรรคต่อการเจริญเติบโตทางเศรษฐกิจและความมั่นคงของแรงงานในประเทศได้ดังนี้

 1.1 ผลกระทบทางด้านเศรษฐกิจ

 การเปลี่ยนแปลงทางโครงสร้าง ด้านประชากรในประเทศไทยในเรื่องของการมีภาวะอัตราการเกิดที่ลดต่ำลงเรื่อย ๆนั้นผู้เขียน มีความคิดเห็นตรงกับ ธนะพงษ์ โพธิปิติ (2553) ที่ได้กล่าวไว้ว่า การเปลี่ยนแปลงทางโครงสร้างประชากร อาจมีผลต่อการเจริญเติบโตของเศรษฐกิจเพราะเนื่องจากประเทศไทยกำลังเข้าสู่สังคมผู้สูงอายุเมื่อมีสัดส่วนของกำลังแรงงาน ต่อจำนวนประชากรทั้งหมดลดลงอย่างต่อเนื่องร้อยละ 0.25 ต่อปีซึ่งเป็น เหตุทำให้ อัตราการเติบโตทางเศรษฐกิจลดลงเพราะขาดแรงงานในการผลิตเพิ่มขึ้น อย่างไรก็ตาม ผู้เขียนคิดว่า เมื่อมีอัตราการเกิดที่ต่ำลง มีสัดส่วนของคนในวัยแรงงานที่ลดลงในขณะที่สัดส่วนของผู้สูงอายุมีเพิ่มขึ้นเรื่อย ๆ นั้นย่อมส่งผลเสีย หรือผลกระทบ ต่อการเจริญเติบโตทางเศรษฐกิจอย่างแน่นอนเพราะเมื่อประเทศมีสัดส่วนของคนในวัยทำงานที่ลดต่ำลง จะยิ่งทำให้ขาดแรงงานในการทำงาน ทำให้ไม่เพียงพอต่อการจ้างทำงาน จ้างแรงงาน ทำให้ส่งผลต่อผู้ประกอบการหรือเจ้าของการผลิตโรงงานอุตสาหกรรมต่าง ๆ มีการผลิตส่งออกไม่ทันตามช่วงเวลาที่กำหนด

 1.2 ผลกระทบทางด้านความมั่นคงของแรงงานในประเทศ

 เมื่อโครงสร้างของประชากรเปลี่ยนไปมีสัดส่วนเด็กเกิดใหม่ลดน้อยลงขณะที่มีวัยทำงานลดลงไปด้วยนั้นจะมีผลกระทบโดยตรงต่อการผลิต ทำให้การผลิตและกำลังแรงงานน้อยลง ผลิตภาพการผลิตลดน้อยลงซึ่งอาจจะเกิดการขาดแคลนแรงงานขึ้นเป็นจำนวนมาก ดังนั้นผู้เขียนคิดว่า ผู้ประกอบการโรงงานอุตสาหกรรมอาจจะมีการนำเข้าแรงงานต่างด้าวเข้ามาทำงานในประเทศมากขึ้นหรือมีการใช้เครื่องมือเครื่องจักรหรือนำเทคโนโลยีเข้ามาทดแทนแรงงานคนมากขึ้น ซึ่งอาจเป็นเหตุทำให้ให้ส่งผลกระทบต่อความมั่นคงและรายได้ของแรงงานของคนในประเทศในอนาคตอย่างแน่นอน

 ดังนี้จะเห็นได้ว่าการที่มีอัตราการเกิดของเด็กเกิดใหม่ที่ลดน้อยลงเรื่อย ๆนั้นย่อมส่งผลกระทบต่อการพัฒนาประเทศเป็นอย่างมากไม่ว่าจะเป็นด้านเศรษฐกิจหรือทางด้านความมั่นคงของแรงงานในประเทศ ทั้งนี้ผู้เขียนคิดว่า หน่วยงานรัฐจึงต้องมีการสร้างรัฐสวัสดิการขึ้นมากเพื่อแก้ไขกับปัญหาที่เกิดขึ้นในสังคมทั้งเป็นการช่วยส่งเสริม ดูแลและอำนวยความสะดวกให้แก่ประชาชนอย่างเท่าเทียมกันในทุกภาคส่วน

**2.แนวคิดเกี่ยวกับรัฐสวัสดิการกับนโยบายเงินอุดหนุนเพื่อการเลี้ยงดูเด็กแรกเกิด**

 รัฐสวัสดิการในความหมายของผู้เขียนคิดว่าหมายถึง รัฐหรือประเทศที่รัฐบาลมีบทบาทสำคัญในการสนับสนุนส่งเสริมและจัดสวัสดิการสังคมให้แก่ประชาชนในประเทศอย่างจริงจัง และเป็นระบบโดยให้ประชาชนได้รับบริการด้านต่าง ๆ ที่เป็นพื้นฐานในการดำรงชีวิตอย่างทั่วถึงและเท่าเทียมกัน เช่น การศึกษา การรักษาพยาบาล ที่อยู่อาศัย การคมนาคมขนส่ง ซึ่งบริการต่าง ๆ เหล่านี้อาจจะเป็นบริการแบบให้เปล่าหรือคิดค่าบริการในอัตราที่ต่ำ ดังนั้นผู้เขียนได้รวบรวมวรรณกรรมที่เกี่ยวข้องกับรัฐสวัสดิการโดยสุรพล ปธานวนิช (2547) ได้กล่าวอธิบายถึงความหมายและหลักการ ที่มีความเชื่อมโยงระหว่างรัฐสวัสดิการเพื่อให้เข้าใจมากขึ้นไว้ดังนี้

 2.1 รัฐสวัสดิการ หมายถึง รัฐชาติหรือสังคมที่มีบทบาทความรับผิดชอบต่อชีวิตความเป็นอยู่ของประชาชนในด้านต่าง ๆ เช่นการตอบสนองความต้องการขั้นพื้นฐานของประชาชนในด้านการศึกษา สุขภาพอนามัยเศรษฐกิจและความมั่นคงทางสังคม เป็นต้น ทั้งนี้รัฐสวัสดิการเป็นการสร้างความผาสุกให้ประชาชนโดยรัฐเป็นผู้ดำเนินการเป็นหลัก รัฐสวัสดิการเป็นทางเลือกในการตอบสนองความต้องการของประชาชนโดยไม่จำเป็นต้องใช้รัฐที่มีการปกครองในลัทธิคอมมิวนิสม์ เป็นการตอบสนองความต้องการของสังคมและประชาชน โดยยังคงระบบเศรษฐกิจแบบตลาดเสรี ระบบกรรมสิทธิ์ส่วนบุคคล และระบอบการปกครองประชาธิปไตย

 2.2 หลักการสำคัญของรัฐสวัสดิการ

หลักการสำคัญของรัฐสวัสดิการได้แก่

 (1) ครอบครัวจะอยู่ดีมีสุขได้จะต้องมีรายได้เพียงพอจากการทำงาน

 (2) รัฐในระบอบประชาธิปไตยมีหน้าที่ที่จะต้องกระจายรายได้ให้เกิดความเป็นธรรมในกลุ่มต่าง ๆ

 (3) รัฐจะต้องเป็นหลักประกันสำคัญให้แก่ประชาชนยามเมื่อเกิดภัยพิบัติต่าง ๆขึ้นในชีวิต

 (4) การช่วยเหลือทางการเงินแก่ประชาชนทำได้หลายวิธี เช่น การให้เงินอุดหนุนแก่รัฐบาลท้องถิ่นจังหวัด เทศบาล การส่งเสริมองค์การสวัสดิการสังคมภาคเอกชน การลดราคาสินค้าบริโภคด้วยวิธีการต่างๆ

 หลักการของรัฐสวัสดิการเป็นหลักที่เน้นความเป็นมนุษย์หรือมนุษย์นิยมและความเท่าเทียมในการได้รับบริการ หรือได้รับการสงเคราะห์ช่วยเหลือ และหลักการเก็บภาษีในอัตราก้าวหน้า ซึ่งนับเป็นการลดการทดสอบคุณสมบัติของผู้สมควรได้รับความช่วยเหลือ (Means tests) เพราะการทดสอบคุณสมบัตินั้นเป็นเรื่องที่ยุ่งยากซับซ้อน ปฏิบัติได้ยาก และยังเป็นการประทับมลทินประชาชนผู้ที่ต้องการความช่วยเหลืออีกด้วยรัฐสวัสดิการทำให้สังคมมีเอกภาพ มีความสามัคคีและมีความมั่นคง ประชาชนรู้สึกเป็นส่วนหนึ่งของสังคมอย่างทัดเทียมกัน

 2.3 รูปแบบของรัฐสวัสดิการหากจำแนกรัฐสวัสดิการตามวิธีการจัด โดยจํากัดขอบเขตให้เป็นเพียงสวัสดิการที่จัดโดยรัฐเท่านั้น สามารถจำแนกออกเป็น 2 ประเภท ประกอบด้วย (Wilensky and Lebeaux, 1958 อ้างถึงใน สุรพล ปธานวนิช (2547)

 2.3.1 รัฐสวัสดิการแบบส่วนที่เหลือ (The residual conception of social welfare) เป็นการจัดสวัสดิการที่รัฐจะเข้ามามีบทบาทเมื่อครอบครัว ชุมชน สังคม และระบบตลาดไม่สามารถทำหน้าที่จัดสวัสดิการให้กับบุคคลได้ บทบาทของรัฐจึงเป็นไปเพียงการแก้ไขปัญหาเฉพาะหน้าหรืออุดช่องว่างเท่านั้น

 2.3.2 รัฐสวัสดิการรูปแบบสถาบันทางสังคม (The institutional conception of social welfare) ในระบบนี้รัฐจะทำหน้าที่เป็นสถาบันหลักในการจัดสวัสดิการเพื่อตอบสนองความต้องการของประชาชน

ถ้าจำแนกประเภทของรัฐสวัสดิการโดยไม่จํากัดขอบเขตไว้เฉพาะรัฐเท่านั้นที่มีหน้าที่จัดสวัสดิการ แต่ให้ครอบคลุมไปถึงสวัสดิการที่จัดโดยองค์กรธุรกิจด้วย วิธีการนี้สามารถจำแนกระบบสวัสดิการออกเป็น 3 ประเภท ประกอบด้วย

 1) Model A. สวัสดิการแบบส่วนที่เหลือ (Model A. The residual welfare model of social policy) หรืออาจจะเรียกว่า “สวัสดิการสังคมแบบชั่วคราว บรรเทาปัญหา” หรือ “สวัสดิการแบบเก็บตก” (กิติพัฒน์ นนทปัทมะดุล, 2544 ) สวัสดิการที่รัฐจะเข้ามามีบทบาทเมื่อครอบครัวและระบบตลาดไม่สามารถทำหน้าที่จัดสวัสดิการให้แก่บุคคลได้

 2) Model B. สวัสดิการบนพื้นฐานความสำเร็จของผลการปฏิบัติงาน (Model B. The industrial achievement- performance model of social policy) เป็นระบบสวัสดิการที่ขึ้นอยู่กับผลิตภาพการทำงานของบุคคลนั้น ๆ เป็นการสร้างแรงจูงใจ หรือให้รางวัลที่เป็นส่วนส่งเสริมระบบเศรษฐกิจ

 3) Model C. สวัสดิการแบบสถาบันทำหน้าที่กระจายซ้ำทรัพยากร (Model C. The institutional redistributive model of social policy) เป็นระบบสวัสดิการที่จัดแบบทั่วถึง (Universal) ด้วยวิธีการกระจายซ้ำทรัพยากรทางสังคม (Redistributive) โดยอาศัยกลไกด้านภาษีอากร และ มุ่งเน้นสลายสภาพการเป็นสินค้าของสวัสดิการ

 จากแนวคิดเกี่ยวกับรัฐสวัสดิการ ผู้เขียนสรุปเนื้อหา รัฐสวัสดิการในภาพรวม ได้ดังนี้ รัฐสวัสดิการหมายถึงแนวทางการดำเนินนโยบายของรัฐที่เน้นการดำเนินการเพื่อสร้างหลักประกันในการดำรงชีวิตที่มีคุณภาพ อย่างน้อยในระดับพื้นฐานแก่ประชาชนอย่างเท่าเทียม เพื่อบรรเทาผลกระทบที่ประชาชนได้รับจากนโยบายการพัฒนาประเทศนั้น และไม่ได้มีข้อกำหนดอย่างชัดแจ้งถึงกฎเกณฑ์ที่จะตัดสินว่าแนวนโยบายเช่นใดจึงจะจัดว่าเป็นหรือไม่เป็นรัฐสวัสดิการ แต่ก็เป็นที่ยอมรับโดยทั่วกันว่า “รัฐสวัสดิการ”สามารถเป็นเครื่องมือของรัฐในการสร้างความเป็นธรรมทางสังคมและความชอบธรรมทางการเมือง โดยอาศัยวิธีการกระจายทรัพยากร และเกณฑ์เรื่องการเป็นสิทธิของพลเมืองที่จะต้องได้รับอย่างเท่าเทียม

 นอกจากนี้ผู้เขียนเห็นว่ายังมีความสอดคล้องกับนโยบายของรัฐในการดำเนินนโยบายเงินอุดหนุนเพื่อการเลี้ยงดูเด็กแรกเกิด ที่มีมาตรการให้การจ่ายเงินอุดหนุน เดือนละ 600 บาท ให้กับครัวเรือนที่เสี่ยงต่อความยากจนหรือมีรายได้ต่อปี ไม่เกิน 100,000 บาท ดังนั้นเพื่อให้การดำเนินนโยบายมีความเป็นทางการ จึงต้องมีการอาศัยหลักการ กฎระเบียบข้อบังคับต่าง ๆ ที่เกี่ยวข้องเพื่อนำมาบังคับใช้ในการนำเนินนนโยบายเพื่อให้เกิดการยอมรับจากประชาชน อันจะส่งผลต่อการสร้างมาตรฐานที่ดีในการดำเนินนโยบายต่อไป อีกทั้งผู้เขียนเห็นว่าการที่รัฐได้มีการจัดนโยบายเงินอุดหนุนเพื่อการเลี้ยงดูเด็กแรกเกิดขึ้นมานั้นเป็นการกระตุ้นให้ประชากรที่พร้อมมีบุตรอยากมีบุตรเพิ่มกันมากขึ้น และเพื่อส่งเสริมให้ประชากรที่ไม่อยากมีบุตรหันกับมาต้องการอยากมีบุตรเพิ่มขึ้นเพราะมีเงินอุดหนุนเด็กแรกเกิดที่รัฐบาลได้ให้เพื่อเข้ามาตอบโจทย์เข้ามาช่วยในเรื่องของการแบ่งเบาภาระในการช่วยเลี้ยงดูบุตรทั้งนี้ยังเป็นนโยบายสำคัญระดับชาติในการลดความเหลื่อมล้ำทางสังคมที่มุ่งเน้นให้เด็กแรกเกิดได้รับการเลี้ยงดูอย่างมีคุณภาพ และมีพัฒนาการที่เหมาะสมตามวัยเพื่อเติบโตเป็นประชากรที่มีคุณภาพในอนาคตและนำพาประเทศไทยไปสู่ความเจริญก้าวหน้าได้อย่างมั่นคง มั่งคั่ง และยั่งยืนต่อไป ทั้งยังเป็นนโยบายที่มีความมุ่งเน้นให้ประชากรในประเทศที่มีความพร้อมในการตั้งครรภ์อยากมีบุตรเพิ่มขึ้น

 2.4 นโยบายเงินอุดหนุนเพื่อการเลี้ยงดูเด็กแรกเกิด

 นโยบายเงินอุดหนุนเพื่อการเลี้ยงดูเด็กแรกเกิด เป็นนโยบายสำคัญระดับชาติตามแผนบูรณาการการพัฒนาคนตลอดช่วงชีวิต ซึ่งเป็นการสร้างระบบคุ้มครองทางสังคม (Social Protection) โดยจัดสวัสดิการเงินอุดหนุนให้กับเด็กแรกเกิดในครัวเรือนยากจน หรือครัวเรือนที่เสี่ยงต่อความยากจน รวมทั้งเป็นการลดความเหลื่อมล้ำทางสังคม เป็นการประกันสิทธิให้เด็กได้รับสิทธิโดยตรง ทั้งด้านการอยู่รอด แล้วยังเป็นการสร้างช่องทางให้เด็กเข้าถึงสิทธิในเรื่องอื่น ๆ ตามมา เป็นมาตรการให้ บิดา มารดา นำเด็กเข้าสู่ระบบบริการของรัฐ เพื่อให้เด็กได้รับการดูแลให้มีคุณภาพชีวิตที่ดีขึ้น ซึ่งเงินอุดหนุนเพื่อการเลี้ยงดูเด็กแรกเกิดนี้ สามารถนำไปใช้เป็นค่าใช้จ่ายในการเลี้ยงดูเด็กแรกเกิด ทั้งทางด้านสุขภาพ โภชนาการ เครื่องนุ่มห่ม และอุปกรณ์เครื่องมือในการกระตุ้นพัฒนาการเด็ก ให้เด็กมีพัฒนาการที่สมวัย รวมทั้งเป็นหลักประกันให้เด็กได้รับสิทธิด้านการอยู่รอดและการพัฒนาตามอนุสัญญาว่าด้วยสิทธิเด็กมีความสอดคล้องกับยุทธศาสตร์การพัฒนาและเสริมสร้างศักยภาพคนของยุทธศาสตร์ชาติ 20 ปี (พ.ศ. 2561-2580) ยุทธศาสตร์การเสริมสร้างและพัฒนาศักยภาพทุนมนุษย์ของแผนพัฒนาเศรษฐกิจและสังคมแห่งชาติ ฉบับที่ 12 (พ.ศ. 2560-2564) และแผนพัฒนาเด็กและเยาวชนแห่งชาติ ฉบับที่ 2 (พ.ศ. 2560-2564) (กรมกิจการเด็กและเยาวชน, 2558)

 นโยบายเงินอุดหนุนเพื่อการเลี้ยงดูเด็กแรกเกิด ถือเป็นสวัสดิการขั้นพื้นฐานที่รัฐบาลส่งผ่านไปยังมารดา หรือผู้ปกครอง หรือผู้ดูแลเด็กแรกเกิด โดยให้เงินอุดหนุนเพื่อแบ่งเบาภาระค่าใช้จ่าย ส่งผลให้เด็กที่อยู่ในครัวเรือนที่ยากจน ได้รับการเลี้ยงดูอย่างมีคุณภาพและมีพัฒนาการเหมาะสมตามวัยเป็นการคุ้มครองทางสังคมและสวัสดิการขั้นพื้นฐานที่ทัดเทียมนานาประเทศ รวมทั้งยังเป็นการเพิ่มโอกาสและช่องทางในการเข้าถึงบริการของรัฐ ด้วยการส่งต่อข้อมูลหญิงตั้งครรภ์ที่ขอรับสิทธิ์ให้กระทรวงสาธารณสุข เพื่อให้ทีมหมอครอบครัวและอาสาสมัครสาธารณสุขประจำหมู่บ้าน (อสม.) ลงพื้นที่เยี่ยมบ้าน ให้คำแนะนำดูแลสุขภาพแม่และเด็ก และติดตามพัฒนาการเด็ก รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่ให้การดูแลในมิติด้านสังคมต่าง ๆ เพื่อให้หญิงตั้งครรภ์และเด็กได้รับการดูแลอย่างมีคุณภาพ

 ประโยชน์ของนโยบายเงินอุดหนุนเพื่อการเลี้ยงดูเด็กแรกเกิดนั้นถือเป็นสวัสดิการพื้นฐานในหลายประเทศทั่วโลกรวมถึงประเทศเพื่อนบ้านของไทย อาทิจีน , ฟิลิปปินส์ , อินโดนีเซีย ผลการศึกษาในหลายประเทศ พบตรงกันว่าเงินอุดหนุนเพื่อการเลี้ยงดูเด็กแรกเกิดมีประโยชน์ต่อการพัฒนาประเทศในระยะยาวจากการศึกษาของ ชลิดา ศรมณี (2559) โดยพบว่าการลงทุนในเด็กเล็กจะได้รับผลตอบแทนในระยะยาวกลับมา 7 เท่าและการลงทุนในกลุ่มเด็กเล็ก ที่อยู่ในครอบครัวที่ยากจน จะได้รับผลตอบแทนระยะ ยาวถึง 17 เท่าดังนั้น การที่ประเทศไทยเห็นความสำคัญและลงทุน กับการพัฒนาเด็กแรกเกิด ในครัวเรือนยากจน และครัวเรือนที่เสี่ยงต่อความยากจนผ่านโครงการเงินอุดหนุนเพื่อการเลี้ยงดูเด็กแรกเกิด ย่อมเกิดผลตอบแทนต่อการพัฒนาประเทศในระยะยาวซึ่งประโยชน์ที่จะได้รับได้แก่

 1 ประโยชน์ต่อเด็ก ผลการศึกษาในหลายประเทศ พบว่าเด็กแรกเกิด ที่ได้รับเงินอุดหนุนจะได้รับการเลี้ยงดูที่มีคุณภาพ และเข้าถึงบริการทางสาธารณสุขได้มาก ได้รับสารอาหารที่ดีกว่าซึ่งปัจจัยต่าง ๆ เหล่านี้จะส่งเสริมให้เด็กแรกเกิดและเด็กปฐมวัยมีพัฒนาการที่เหมาะสมตามวัย เป็นพื้นฐานที่สำคัญ ในการพัฒนาอย่างต่อเนื่องในช่วงวัยอื่น ๆ ต่อไป

 2 ประโยชน์ต่อพ่อแม่ ผู้ปกครองผู้ดูแลเด็กเงินอุดหนุนเพื่อการเลี้ยงดูเด็กแรกเกิดจะช่วยแบ่งเบาภาระค่าใช้จ่ายในการดูแลเด็ก รวมทั้งเปิดโอกาสให้พ่อแม่ ผู้ปกครองผู้ดูแลเด็กสามารถเข้าถึงบริการสาธารณสุข ได้มากขึ้นทำให้มีความรู้ความเข้าใจในการเลี้ยงดูและส่งเสริมพัฒนาการเด็ก ได้อย่างถูกต้องเหมาะสม

 3ประโยชน์ต่อการพัฒนาประเทศเมื่อมีเด็กที่มีคุณภาพและผลการเรียนดีจากประโยชน์ที่ได้รับจากเงินอุดหนุน เด็ก ก็จะเติบโตเป็น ประชากรที่มีคุณภาพ และช่วยสร้าง ทรัพยากรมนุษย์ ที่เป็นกำลังสำคัญ และเป็นการสร้างรากฐานที่เข้มแข็งในการร่วมพัฒนาประเทศต่อไปในอนาคตรวมทั้งยังช่วยลดความเหลื่อมล้ำ ทางสังคมในระยะยาวอีกด้วย

**3.การป้องกันและการชะลอไม่ให้อัตราการเกิดของประเทศไทยลดน้อยลง**

ประเทศส่วนใหญ่มีเป้าหมายในการเพิ่มอัตราการเกิดโดยการปรับปรุงและเข้ามาอุดหนุนการดูแลเด็กมากขึ้นและเพิ่มสิทธิในการลาคลอดของพ่อแม่รวมทั้งได้มีการขยายสิ่งอำนวยความสะดวกในการดูแลเด็กเข้าไปเป็นส่วนสำคัญของนโยบาย ถ้าหากไม่ส่งเสริมให้เกิดสถานที่ดูแลเด็กและสิทธิการลาคลอดเช่นนี้ ผู้หญิงมีแนวโน้มที่จะพบความยากลำบากในการกลับเข้าไปทำงานเต็มเวลา ภายในช่วงเวลาที่เหมาะสมซึ่งมีผลกระทบกับความต่อเนื่องในการทำงานโอกาสความก้าวหน้าและการพัฒนาทางอาชีพสิ่งเหล่านี้เป็นตัวขัดขวางให้ผู้หญิงตัดสินใจมีลูก หรือมีลูกเพิ่มขึ้น

การส่งเสริมให้ประชากรอยากมีบุตรเพิ่มขึ้นโดยการให้แรงจูงใจทางภาษีหรือโบนัสสำหรับการมีบุตรอย่างตัวอย่างของ ประเทศสิงคโปร์ที่ แกวิน โจนนส์ และ วรวรรณ ชาญด้วยวิทย์ (ม.ป.ป.) ที่ได้กล่าวถึงประเทศสิงคโปร์ไว้ว่า ประเทศสิงคโปร์มีการสนับสนุนทางการเงินจำนวนมากเพื่อเป็นโบนัสสำหรับการมีบุตรซึ่งเป็นโครงการหรือนโยบายที่ได้รับการสนับสนุนโดยภาครัฐและตัวพ่อแม่เองและหลายๆประเทศมีการลดภาษีสำหรับผู้มีบุตรซึ่งบางครั้ง มีการลดภาษีให้ค่อนข้างมากหลักการพื้นฐานของนโยบายเหล่านั้น คือผู้ที่ให้กำเนิดและเลี้ยงดูเด็กเป็นผู้มีส่วนช่วยเหลือสังคมโดยรวม ดังนั้นจึงควรได้รับการชดเชยต้นทุนที่เกิดขึ้นจากการเลี้ยงดูเด็กของพวกเขาทั้งเป็นการช่วยกระตุ้นให้คนอยากมีบุตรเพิ่มมากขึ้น

ประเทศไทยมีการส่งเสริมให้ประชากรอยากมีบุตรเพิ่มขึ้นเพื่อชะลอไม่ให้อัตราการเกิดของเด็กในประเทศลดลงไปมากกว่านี้ โดยผู้เขียนเห็นว่าประเทศไทยมีการจัดตั้งนโยบายที่จะใช้ในการกระตุ้นส่งเสริมให้ประชากรอยากมีบุตรเพิ่มขึ้นเพื่อให้อัตราการเกิดของเด็กไทยมีสัดส่วนจำนวนมากขึ้นกว่าเดิม โดยมีมาตรการสำคัญในการดำเนินงาน ดังนี้ 1.พัฒนาระบบการให้บริการสาธารณสุขที่มีประสิทธิภาพตั้งแต่ระยะก่อนสมรส ระยะก่อนมีบุตร ระยะตั้งครรภ์ ระยะคลอด และระยะหลังคลอด 2.จัดกิจกรรมรณรงค์ให้คนไทยมีลูก 3.ปรับปรุงแก้ไขสิทธิการลาคลอดสำหรับหญิงตั้งครรภ์และคู่สมรส ส่งเสริมการเลี้ยงดูบุตร 4.จัดสวัสดิการเรื่องที่อยู่อาศัย เอื้อให้คู่สมรสมีที่อยู่ใกล้ที่ทำงาน มีความสะดวก เพียงพอต่อการมีบุตร 5.กำหนดมาตรการทางภาษีช่วยลดภาระค่าใช้จ่ายในการดูแลบุตร 6.ขยายจำนวนสถานรับเลี้ยงเด็กหรือศูนย์เด็กเล็กคุณภาพเพิ่มขึ้น ช่วยลดภาระในการดูแลบุตรระหว่างทำงาน และ7.ปรับปรุงนโยบายเวลาการทำงานให้ยืดหยุ่น สร้างสมดุลการทำงานและชีวิตครอบครัว (ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข , 2560) โดยยังมีนโยบายที่จัดทำขึ้นมาเพื่อการชะลอไม่ให้อัตราการเกิดของประเทศไทยลดน้อยลง ประกอบไปด้วยดังนี้ โครงการส่งเสริมสาวไทยแก้มแดง มีลูกเพื่อชาติ ด้วยวิตามินแสนวิเศษ , การลดหย่อนบุตร , เงินสงเคราะห์บุตร และนโยบายเงินอุดหนุนเพื่อการเลี้ยงดูเด็กแรกเกิด โดยมีเนื้อหาที่สำคัญดังนี้

โครงการส่งเสริมสาวไทยแก้มแดง มีลูกเพื่อชาติ ด้วยวิตามินแสนวิเศษ โดย(ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข , 2560) ได้มีการจัดโครงการส่งเสริมสาวไทยแก้มแดง มีลูกเพื่อชาติ ด้วยวิตามินแสนวิเศษ ขึ้นมา ตามนโยบายส่งเสริมการเกิดและการเจริญเติบโตอย่างมีคุณภาพ โดยกระทรวงสาธารณสุขร่วมกับหน่วยงานที่เกี่ยวข้องจัดทำนโยบายและยุทธศาสตร์การพัฒนาอนามัยการเจริญพันธุ์แห่งชาติฉบับที่ 2 (พ.ศ.2560-2569) ว่าด้วยการส่งเสริมการเกิดและการเจริญเติบโตอย่างมีคุณภาพ ซึ่งเป็นนโยบาย “รัฐบาลสนับสนุนและส่งเสริมการเกิดเพิ่มขึ้นด้วยความสมัครใจ เพื่อเพียงพอสำหรับทดแทนประชากร และการเกิดทุกรายมีการวางแผน มีความตั้งใจและมีความพร้อมในทุกด้าน นำไปสู่การคลอดที่ปลอดภัย ทารกแรกเกิดมีสุขภาพแข็งแรง พร้อมที่จะเจริญเติบโตอย่างมีคุณภาพ” อีกทั้งนโยบายเน้น 3 เรื่อง ได้แก่ 1.เพิ่มจำนวนการเกิด เพื่อทดแทนจำนวนประชากร โดยส่งเสริมการเกิดในหญิงอายุ 20-34 ปีที่มีความพร้อม และตั้งใจมีครรภ์ 2.การเกิดทุกรายมีความพร้อม มีการวางแผน มีการเตรียมความพร้อมตั้งแต่ก่อนตั้งครรภ์ และได้รับความช่วยเหลือในการมีบุตร และ3.ทารกแรกเกิดแข็งแรง พร้อมเติบโตอย่างมีคุณภาพ โดยส่งเสริมให้ลูกเกิดรอด แม่ปลอดภัย ได้รับการดูแลหลังคลอดที่ดี เด็กได้รับการเลี้ยงดูในสิ่งแวดล้อมที่เอื้อต่อการเจริญเติบโตและพัฒนาการสมวัย พร้อมที่จะเรียนรู้ในช่วงวัยต่อไปอย่างมั่นคง

การลดหย่อนบุตร เป็นค่าลดหย่อนแบบเหมาสำหรับคนที่มีลูกโดนเราสามารถลดหย่อนลูกได้คนละ 30,000 บาท ต่อปี แต่ถ้ามีลูกตั้งแต่คนที่สองเป็นต้นไปเป็นบุตรขอบด้วยกฎหมายที่เกิดในปีพ. ศ. 2561 หรือหลังจากนี้ จะสามารถลดหย่อนลูกตั้งแต่คนที่สองเป็นต้นไปได้คนละ 60, 000 บาท ต่อปี ค่าลดหย่อนบุตรเป็นสิทธิประโยชน์สำหรับภาษีเงินได้บุคคลธรรมดายังเป็นมาตรการภาษีเพื่อสนับสนุนการมีบุตรที่จะออกมา เป็นการจูงใจให้ประชาชนมีบุตรเพิ่มมากขึ้น เพื่อให้โครงสร้างประชากรในภาพรวมของประเทศมีความสมดุล มีคุณภาพมากยิ่งขึ้นและในระยะยาวจะทำให้มีสัดส่วนประชากรวัยแรงงานเพิ่มขึ้นเพื่อขับเคลื่อนเศรษฐกิจของประเทศต่อไป กรมสรรพกร (2560) ซึ่งนอกจากนี้ ผู้เขียนยังมีความเห็นด้วยกับนโยบายการลดหย่อนบุตรอาจจะเป็นการกระตุ้นที่น่าสนใจให้กับประชากรคนในประเทศ อาจทำให้ประชากรคนจำนวนหักมากสนใจในการมีบุตรเพิ่มมากขึ้นเพราะนโยบายแบบนี้มีความน่าสนใจที่จะนำมาใช้ในป้องกันการชะลอไม่ให้อัตราการเกิดของเด็กลดน้อยลงไปมากกว่านี้

เงินสงเคราะห์บุตรเป็นสิทธิของประกันสังคม ที่เมื่อแม่ท้องหรือแม่ตั้งครรภ์ จะได้รับสิทธิประกันสังคม กรณีคลอดบุตร โดยมีหลักเกณฑ์และเงื่อนไขการเกิดสิทธิต้องเป็นผู้ประกันตนตามมาตรา 33 หรือ มาตรา 39จ่ายเงินสมทบมาแล้วไม่น้อยกว่า 12 เดือน ภายในระยะเวลา 36 เดือน ก่อนเดือนที่มีสิทธิได้รับประโยชน์ทดแทน สิทธิที่ท่านจะได้รับเงินสงเคราะห์บุตรเหมาจ่ายเดือนละ 400 บาทต่อบุตรหนึ่งคนต้องเป็นบุตรที่ชอบด้วยกฎหมาย ยกเว้น บุตรบุญธรรมหรือบุตรซึ่งยกให้เป็นบุตรบุญธรรมของบุคคลอื่น อายุตั้งแต่แรกเกิดจนถึง 6 ปีบริบูรณ์ จำนวนคราวละไม่เกิน 3 คน เว้นแต่ผู้ประกันตนเป็นผู้ทุพพลภาพหรือถึงแก่ความตาย ในขณะที่บุตรมีอายุแรกเกิดจนถึง 6 ปีบริบูรณ์ จะมีสิทธิได้รับประโยชน์ทดแทนต่อจนอายุ 6 ปีบริบูรณ์ ( สำนักงานประกันสังคม , ม.ป.ป)

นโยบายเงินอุดหนุนเพื่อการเลี้ยงดูเด็กแรกเกิดเป็นการให้เงินอุดหนุนเพื่อการเลี้ยงดูเด็กแรกเกิดแต่มีเงื่อนไขโดยผู้ที่จะได้รับเงินอุดหนุนเด็กแรกเกิดนี้จะต้องมีรายได้ครัวเรือนไม่เกิน 100,000 บาทต่อปีซึ่งจะมีการให้เงินเดือนละ 600บาทต่อเดือน ตั้งแต่อายุ 0-6 ปี อีกทั้งโดยนโยบายนี้มีจุดประสงค์มุ่งให้ประชากรอยากมีลูกเพิ่มมากขึ้นและเด็กมีคุณภาพชีวิตที่ดีขึ้น เป็นการจัดตั้งขึ้นมาเพื่อตอบโจทย์ครอบคลุมกับทั้งคนทำงานที่มีได้รับเงินสงเคราะห์บุตรจากประกันสังคมแล้วยังสามารถได้รับเงินอุดหนุนเพื่อการเลี้ยงดูเด็กแรกเกิดได้อีกด้วยถ้ามีรายได้ไม่เกินตามเงื่อนไขที่กำหนดไว้ข้างต้นและตอบโจทย์กับคนที่ไม่มีสิทธิทางด้านประกันสังคม ทั้งยังเป็นการช่วยลดความเหลื่อมล้ำทางสังคมไม่ว่าเด็กจะเกิดในฐานะครอบครัวที่ยากจนหรือเสี่ยงต่อความยากจนก็มีสิทธิได้รับเงินอุดหนุนนี้และเป็นสวัสดิการพื้นฐานให้เด็กมีความเท่าเทียมในการเข้าถึงโอกาส และพัฒนาศักยภาพของตนเองอย่างเต็มที่ (กรมกิจการเด็กและเยาวชน, 2558)

ดังนั้นการจะทำให้นโยบายที่หน่วยรัฐจัดตั้งขึ้นมา เพื่อเป็นตัวช่วยในการกระตุ้นส่งเสริมให้ประชาชนอยากหันมามีบุตรเพิ่มขึ้นหรือต้องการทำให้คนที่ไม่อยากมีบุตรหันมาอยากมีบุตรมากขึ้น จากนโยบายที่หน่วยงานรัฐได้จัดตั้งนโยบายขึ้นมาอาจยังเป็นการส่งเสริมให้ประชาชนเข้าถึงข้อมูลหลักไม่มากนัก รัฐจึงควรเข้ามาให้ความสำคัญกับทางด้านการประชาสัมพันธ์ตามสื่อต่าง ๆให้มากขึ้น ด้านการลงพื้นที่เข้าถึงประชาชนให้มากขึ้นและด้านการให้ข้อมูลข่าวสารที่เกี่ยวกับตัวนโยบายที่ใช้กระตุ้นส่งเสริมให้ประชาชนอยากหันมามีบุตรเพิ่มขึ้นโดยการให้ข้อมูลข่าวสารที่ถูกต้องครบถ้วนและบอกถึงสิทธิประโยชน์ของตัวนโยบายให้ประชาชนนั้นเข้าใจอย่างทั่วถึง

**สรุป**

ปัจจุบันจะเห็นได้ว่า ประเทศไทยมีภาวะอัตราการเกิดที่ลดต่ำลงเรื่อย ๆ และมีคนวัยทำงานที่ลดน้อยลงตามไปด้วยนั้น ในขณะที่มีคนวัยสูงอายุมีจำนวนที่เพิ่มมากขึ้น ยอมเป็นเหตุ ให้ส่งผลกระทบต่อการเจริญเติบโตทางด้านเศรษฐกิจ ผลกระทบต่อความมั่นคงของแรงงานในประเทศ ทั้งนี้รัฐจึงมีการเข้ามาส่งเสริมกระตุ้นให้ประชากร หันมาอยากมีบุตรเพิ่มมากขึ้นโดยการจัดตั้งให้มีนโยบาย ที่เข้ามาเป็นตัวส่งเสริมและกระตุ้น แรงจูงใจให้ประชากรสนใจที่อยากมีบุตร ไม่ว่าจะเป็น นโยบายเงินอุดหนุนเพื่อการเลี้ยงดูเด็กแรกเกิด , โครงการส่งเสริมสาวไทยแก้มแดงมีลูกเพื่อชาติด้วยวิตามินแสนวิเศษ , การลดหย่อนบุตร , เงินสงเคราะห์บุตร ดังนั้นการจะทำให้นโยบายที่หน่วยรัฐจัดตั้งขึ้นมา เพื่อเป็นตัวช่วยในการกระตุ้นส่งเสริมให้ประชาชนอยากหันมามีบุตรเพิ่มขึ้นหรือต้องการทำให้คนที่ไม่อยากมีบุตรหันมาอยากมีบุตรมากขึ้น จากนโยบายที่หน่วยงานรัฐได้จัดตั้งนโยบายขึ้นมาอาจยังเป็นการส่งเสริมให้ประชาชนเข้าถึงข้อมูลหลักไม่มากนัก รัฐจึงควรเข้ามาให้ความสำคัญกับทางด้านการประชาสัมพันธ์ตามสื่อต่าง ๆให้มากขึ้น ด้านการลงพื้นที่เข้าถึงประชาชนให้มากขึ้นและด้านการให้ข้อมูลข่าวสารที่เกี่ยวกับตัวนโยบายที่ใช้กระตุ้นส่งเสริมให้ประชาชนอยากหันมามีบุตรเพิ่มขึ้นโดยการให้ข้อมูลข่าวสารที่ถูกต้องครบถ้วนและบอกถึงสิทธิประโยชน์ของตัวนโยบายให้ประชาชนนั้นเข้าใจอย่างทั่วถึง

**อภิปรายผล**

**นโยบาย**

**ผลกระทบ**

**ภาวะอัตราการเกิดที่ลดลง**

-นโยบายเงินอุดหนุนเพื่อการเลี้ยงดูเด็กแรกเกิด

-โครงการส่งเสริมสาวไทยแก้มแดงมีลูกเพื่อชาติ ด้วยวิตามินแสนวิเศษ

-การลดหย่อนบุตร

-เงินสงเคราะห์บุตร

-ทำให้อัตราวัยทำงานลด

น้อยลง

-มีอัตราผู้สูงอายุเพิ่มมากขึ้น

-ผลกระทบทางด้านเศรษฐกิจ

-ผลกระทบทางด้านความมั่นคงของแรงงาน

-ด้านประชาสัมพันธ์

-ด้านการลงพื้นที่เข้าถึงประชาชน

-ด้านการให้ข้อมูล

**การส่งเสริมของหน่วยงานภาครัฐ**

**การชะลอภาวะอัตราการเกิดที่น้อยลงในประเทศไทย**

-ประชากรอาจหันมามีความสนใจอยากมีบุตรเพิ่มขึ้น

-อัตราการเกิดของเด็กไม่ลดลงไปกว่าเดิม

-แม่และเด็กมีคุณภาพชีวิตที่ดีขึ้น

**ภาพที่ 2** มโนทัศน์ของการอภิปรายผลการส่งเสริมนโยบายเงินอุดหนุนเพื่อการเลี้ยงดูเด็กแรกเกิดเพื่อชะลอภาวะ

อัตราการเกิดที่น้อยลงของประชากรในประเทศไทย

ที่มา : ผู้เขียน

# **การอ้างอิง**

แกวิน โจนนส์ และ วรวรรณ ชาญด้วยวิทย์. (ม.ป.ป). *การเปลี่ยนแปลงของนโยบายและแผนประชากร*. เรียกใช้เมื่อ 20 สิงหาคม 2562 จาก https://thailand.unfpa.org.

กรมกิจการเด็กและเยาวชน. (2558). *นโยบายเงินอุดหนุนเพื่อการเลี้ยงดูเด็กแรกเกิด*. เรียกใช้เมื่อ 14 สิงหาคม 2562 จาก https://csg.dcy.go.th.

กรมสรรพกร. (7 ตุลาคม 2560). *การลดหย่อนบุตร*. เรียกใช้เมื่อ 3 กันยายน 2562 จาก http://www.rd.go.th.

กิติพัฒน์ นนทปัทมะดุล. (2544). *รัฐสวัสดิการ.* กรุงเทพฯ.

ชลิดา ศรมณี. (2559). เงินอุดหนุนเด็กแรกเกิด ประสบการณ์ต่างประเทศและของไทย. *มหาวิทยาลัยรามคำแหง*.

ธนะพงษ์ โพธิปิติ. (2553). *การเปลี่ยนแปลงทางโครงสร้างประชากร.*

ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข . (8 กุมภาพันธ์ 2560). *โครงการส่งเสริมสาวแก้มแดง มีลูกเพื่อชาติ ด้วยวิตามินแสนวิเศษ*. เรียกใช้เมื่อ 4 กันยายน 2562 จาก https://www.sanook.com.

ศาสตราจารย์ ดร.ปราโมทย์ ประสาทกุล และ รองศาสตราจารย์ ดร. ปัทมา ว่าพัฒนวงศ์. (ม.ป.ป). *ประชากรไทยในอนาคต*. เรียกใช้เมื่อ 5 กันยายน 2562 จาก http://www.ipsr.mahidol.ac.th.

สำนักงานประกันสังคม. (ม.ป.ป). *เงินสงเคราะห์บุตร*. เรียกใช้เมื่อ 4 กันยายน 2562 จาก https://www.sso.go.th.

สำนักบริหารการทะเบียนอกรมการปกครอง. (2561). เรียกใช้เมื่อ 2 กรกฎาคม 2562 จาก http://stat.bora.dopa.go.th.

สุรพล ปธานวนิช. (2547). *นโยบายสังคมเส้นทางสู่รัฐสวัสดิการ.* จุฬาลงกรณ์ มหาวิทยาลัย กรุงเทพฯ.